Document ID: /fineweb-2-swissfilter-quality_10-filterrobots/filtered/02819.jsonl.gz/72

Niki de Saint Phalle je bila francusko-švicarska umjetnica. U svijetu je bila najpoznatija po svojim figurama «Nana». Jedna od takvih figura, golema žena u obliku anđela čuvara, jedanaest metara visoka i 1,2 tona teška figura “L’ange protecteur” visi s krova ciriškog kolodvora na čeličnim sajlama. Figura, koja se sastoji od aluminijskog okvira i plastike, oslikana je pop-art motivima. Kad je bila postavljana (1997.) radio sam u Zürichu i pratio cijeli proces postavljanja (putovao sam vlakom). Vidio sam neki dan da «Nana» još bdije nad putnicima čuva i šator za Covid testiranje. Odmah mi je bilo lakše pri srcu.